
	Bucureşti,    20.02.2013
Nr. 22/288


Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectului de Lege privind aprobarea Ordonanței Guvernului nr.11/2012 pentru modificarea art. II alin.(2) lit. a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, cu care comisia noastră a fost sesizată în fond cu adresa Biroului Permanent nr. PLx383/2012 din 1 octombrie 2012.
	PREŞEDINTE,

Dan Radu RUŞANU

RAPORT SUPLIMENTAR
asupra proiectului de Lege privind aprobarea Ordonanței Guvernului nr.11/2012 pentru modificarea art. II alin.(2) lit. a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative
Cu adresa nr. PLx383/2012 din 1.10.2012, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanței Guvernului nr.11/2012 pentru modificarea art. II alin.(2) lit. a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative.
Comisia pentru buget, finanţe şi bănci a analizat actul normativ în şedinţa din data de 24 septembrie 2012 şi a transmis Plenului Camerei Deputaţilor raportul cu nr. 22/288 din 24 octombrie 2012.

În şedinţa din data de 11 februarie 2013, Plenul Camerei Deputaţilor a hotărât retrimiterea la comisie a prezentului proiect de lege în vederea reexaminării şi depunerii unui raport suplimentar.

Ulterior, Comisia a fost sesizată de către Biroul Permanent al Camerei Deputaţilor cu adresa nr. PLx383/2012  din 11 februarie 2013.

La întocmirea raportului s-a avut în vedere avizul Consiliului Legislativ şi avizul Comisiei juridice, de disciplină.

Prezentul proiect de Lege are ca obiect de reglementare modificarea art. II alin.(2) lit. a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de  modificare şi completare  a  unor  acte normative, în sensul exceptării de la diminuarea cu 30% a cheltuielilor de protocol și a celor cu deplasările în străinătate aferente proiectelor finanțate din fonduri externe nerambursabile, precum şi cele aferente vizitelor oficiale, de stat și acțiunilor externe privind reprezentarea și promovarea intereselor României aprobate de primul-ministru. 

Proiectul de Lege face parte din categoria legilor ordinare, potrivit art. 73 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanțelor Publice – Comisia Naţională de Prognoză domnul Ion Ghizdeanu – preşedinte. 
Proiectul de Lege a fost adoptat de Senat în şedinţa din data de 24 septembrie 2012. 
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaților.
La lucrările comisiei şi-au înregistrat prezenţa un număr de 31 deputaţi din totalul de 31 membri ai comisiei.

Raportul suplimentar al comisiei a fost votat cu unanimitate de voturi.

În şedinţa din data de 19 februarie 2013, Comisia a reexaminat proiectul de Lege privind aprobarea Ordonanței Guvernului nr.11/2012 pentru modificarea art. II alin.(2) lit. a) din Ordonanța de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative şi a hotărât menţinerea punctului sau de vedere exprimat prin raportul iniţial, adică respingerea Ordonanţei Guvernului nr.11/2012 întrucât amendamentul Senatului a fost preluat în Ordonanța de urgență nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative. 
	PREŞEDINTE,

Dan Radu RUŞANU
	SECRETAR,

Gheorghe DRAGOMIR


Consilier parlamentar

Vasilica Popa

Anexă

	Nr.

crt.
	Forma inițiatorului

OG nr. 11/2012
	Forma Senatului
	Amendamente
	Motivație

	1.
	ORDONANŢĂ nr. 11 din 7 august 2012 pentru modificarea art. II alin. (2) lit. a) din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative
În temeiul art. 108 din Constituţia României, republicată, şi al art. 1 pct. I poziţia 3 din Legea nr. 127/2012 privind abilitarea Guvernului de a emite ordonanţe
	Titlu: Lege privind aprobarea Ordonanței Guvernului nr.11 din 7 august 2012 pentru modificarea art. II alin.(2) lit. a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative


	Titlu: Lege privind respingerea  Ordonanței Guvernului nr.11 din 7 august 2012 pentru modificarea art. II alin.(2) lit. a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative


	

	2.
	Articol unic
1.La articolul II alineatul (2) din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, publicată în Monitorul Oficial al României, Partea I, nr. 392 din 12 iunie 2012, litera a) se modifică şi va avea următorul cuprins:


	Articol unic.- Se aprobă Ordonanța Guvernului nr.11 din 7 august 2012 pentru modificarea art. II alin.(2) lit. a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, adoptată în temeiul art.1 pct.I.3 din Legea nr.127/2012 privind abilitatea Guvernului de a emite ordonanțe, și publicată în Monitorul Oficial al României, Partea I, nr.562 din 8 august 2012, cu următoarea modificare:


	Articol unic.- Se respinge Ordonanța Guvernului nr.11 din 7 august 2012 pentru modificarea art. II alin.(2) lit. a) din Ordonanța de urgență a Guvernului nr.26/2012  privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, adoptată în temeiul art.1 pct.I.3 din Legea nr.127/2012 privind abilitatea Guvernului de a emite ordonanțe, și publicată în Monitorul Oficial al României, Partea I, nr.562 din 8 august 2012.
	Preluat ca amendament  în Proiectul de Lege pentru aprobarea Ordonanței de urgență a Guvernului nr.26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative.

	
	„a) cheltuielile de protocol şi cheltuielile cu deplasările în străinătate aferente proiectelor finanţate din fonduri externe nerambursabile, vizitelor oficiale, vizitelor de stat, precum şi acţiunilor externe privind reprezentarea şi promovarea intereselor României, aprobate de primul-ministru;”
	La articolul unic, litera a) a alineatului (2) al articolului II va avea următorul cuprins:

„a) cheltuielile de protocol şi cheltuielile cu deplasările în străinătate aferente proiectelor finanţate din fonduri externe nerambursabile, vizitelor oficiale, vizitelor de stat, precum şi acţiunilor externe privind reprezentarea şi promovarea intereselor României aprobate de primul-ministru, precum și acțiunile externe desfășurate de Ministerul Afacerilor Externe pentru realizarea obiectivelor din domeniul său de activitate.”
	Se elimină.
	


